Hemserekîya Konseya Rayrberdişî yê KCKyî ke derheqê erdlerzê Îzmîrî de eşkerayîyêka nuştekîye û nê pare kerdî:
''Êyê ke merdî ma înan rê hûmayî ra rehmet û merdimanê înan rê serweşîye wazenê. Kesê ke birîndarî înan rê şîfaya lezabeze wazenê. Aftanê sey erdlerzî de ganî paştdayîşo komelkî merheleya tewr berze de bêro ramojnayene. Zanayîşê paştayîşê komelkî tewr zaf afatanê wînanênan de aver şino. Coka rewşanê winayênan de nasname û îtîqatê ci çi beno wa bibo, ganî paştdayîşo pîl bêro dayene.  Ewro çîyo ke Îzmîr de bi, beno ke yewna cayê Tirkîya ya zî Kurdîstan de biqewimîyo. Ewro paştdayîşê ke ma kenê wezîfeyê cîranîye yo û eynî wextî paştdayîş û holeyêka ma xo rê kenê. Tikîya ke  şar û îtîqatî ardîyayî vera yewbînan de paştdayîş dermanê heme nêweşîyan o. Paştdayîşê afetan nê xirabîyan zî keno kêm û şaran yewbînan rê keno nêzdî. Coka paştdayîşo komelkî zaf muhîm o. Şarê kurdî her ca de dejê cîran û waybirayanê xo pare keno û çîyo ke destê ci ra bêro keno. Bi bawerîya afetê  wînayênî waybiratîya şaran û erjanê komelkî aver benê, ma reyna êyê ke merdî rê hûmayî ra rehmet wazenê û bawer kenê  ke darbî bi paştdayîşê komelkî do demê kilmî de bêrê piştene.''
